 Nehemiya 10 IBhayibheli Elikuyi-Internet INguqulo Yezwe Elisha10 Abasifakazela ngophawu kwakuyilaba: UNehemiya iThirishatha, indodana kaHakaliya,NoZedekiya, 2 uSeraya, u-Azariya, uJeremiya, 3 uPhashuri, u-Amariya, uMalikhiya, 4 uHathushi, uShebaniya, uMaluki, 5 uHarimi, uMeremoti, u-Obadiya, 6 uDaniyeli, uGinethoni, uBharuki, 7 uMeshulamu, u-Abhiya, uMijamini, 8 uMahaziya, uBhiligayi noShemaya, laba kungabapristi. 9 NamaLevi: UJeshuwa indodana ka-Azaniya, uBhinuwi wamadodana kaHenadadi, uKhadimiyeli 10 nabafowabo uShebaniya, uHodiya, uKelitha, uPhelaya, uHanani, 11 uMikha, uRehobe, uHashabiya, 12 uZakuri, uSherebiya, uShebaniya, 13 uHodiya, uBhani noBheninu. 14 Izinhloko zabantu: UPharoshi, uPhahati-mowabi, u-Elamu, uZathu, uBhani, 15 uBhuni, u-Azigadi, uBebayi, 16 u-Adoniya, uBigivayi, u-Adini, 17 u-Atheri, uHezekiya, u-Azuri, 18 uHodiya, uHashumi, uBhezayi, 19 uHarifi, u-Anathoti, uNebhayi, 20 uMagiphiyashi, uMeshulamu, uHeziri, 21 uMeshezabeli, uZadoki, uJaduwa, 22 uPhelathiya, uHanani, u-Anaya, 23 uHosheya, uHananiya, uHashubi, 24 uHaloheshi, uPhiliha, uShobeki, 25 uRehumi, uHashabhina, uMahaseya, 26 u-Ahiya, uHanani, u-Anane, 27 uMaluki, uHarimi, uBhahana. 28 Kepha bonke abanye abantu, abapristi, amaLevi, abalindisango, abahlabeleli, amaNethini nawo wonke umuntu owayezihlukanisa nezizwe zakulawo mazwe ezihlukanisela emthethweni kaNkulunkulu weqiniso, omkabo, amadodana abo namadodakazi abo, wonke umuntu owayenolwazi nokuqonda, 29 babenamathela kubafowabo, kwabakhulu babo, futhi bengena ngaphansi kwesiqalekiso nasesifungweni, ukuba bahambe emthethweni kaNkulunkulu weqiniso, owawunikwe ngesandla sikaMose inceku kaNkulunkulu weqiniso, futhi bagcine, benze yonke imiyalo kaJehova iNkosi yethu nezinqumo zakhe zokwahlulela neziqondiso zakhe; 30 nokuba singawaniki izizwe zezwe amadodakazi ethu, futhi singawathatheli amadodana ethu amadodakazi azo. 31 Kepha abantu balelo zwe ababeletha impahla nazo zonke izinhlobo zokusanhlamvu ngosuku lwesabatha ukuzothengisa, akufanele sithathe lutho kubo ngesabatha noma ngosuku olungcwele, futhi kufanele sidele unyaka wesikhombisa nesikweletu kuleso naleso sandla. 32 Futhi, sabeka phezu kwethu imiyalo yokuba, yilowo nalowo kithi akhiphe ingxenye yesithathu yeshekeli minyaka yonke, sinikelele inkonzo yendlu kaNkulunkulu wethu, 33 yesinkwa esibekwa ngezinhla nomnikelo wokusanhlamvu owenziwa njalo nomnikelo wokushiswa wamasabatha owenziwa njalo, ukwethwasa kwezinyanga, amadili amisiweyo nezinto ezingcwele neminikelo yesono ukwenzela u-Israyeli isihlawulelo nawo wonke umsebenzi wendlu kaNkulunkulu wethu. 34 Futhi, senza inkatho ngokuphathelene nezinkuni okufanele abapristi, amaLevi nabantu bazilethe endlini kaNkulunkulu wethu, ngezindlu zokhokho bethu, ngezikhathi ezimisiwe, unyaka nonyaka, ukuba zibaswe phezu kwe-altare likaJehova uNkulunkulu wethu, ngokwalokho okulotshwe emthethweni; 35 nokuba balethe ulibo oluvuthiwe lomhlabathi wethu nolibo oluvuthiwe lwazo zonke izithelo zazo zonke izinhlobo zemithi, unyaka nonyaka, endlini kaJehova; 36 namazibulo amadodana ethu nawemfuyo yethu, ngokwalokho okulotshwe emthethweni, namazibulo emihlambi yethu yezinkomo neyezimvu nezimbuzi, ukuba sikulethe endlini kaNkulunkulu wethu, kubapristi ababekhonza endlini kaNkulunkulu wethu. 37 Kanjalo nolibo lomgqakazo wethu neminikelo yethu yezithelo zazo zonke izinhlobo zemithi, iwayini elisha namafutha kufanele sikulethe kubapristi emahholo okudlela endlu kaNkulunkulu wethu, nokweshumi okuvela emhlabathini wethu sikulethe kumaLevi, njengoba wona, amaLevi, kuyiwo amukela okweshumi kuyo yonke imizi yethu yezolimo. 38 Umpristi, indodana ka-Aroni, kumelwe abe kanye namaLevi lapho amaLevi amukela okweshumi; amaLevi wona kufanele anikele okweshumi kokweshumi endlini kaNkulunkulu wethu emahholo okudlela endlu yezimpahla. 39 Ngoba abantwana bakwa-Israyeli namadodana amaLevi kufanele awulethe emahholo okudlela umnikelo wokusanhlamvu, iwayini elisha namafutha, futhi yilapho kukhona khona izinto zendlu engcwele kanye nabapristi ababekhonza, nabalindisango nabahlabeleli; futhi akufanele singayinaki indlu kaNkulunkulu wethu. 